Document ID: 32009R0256

32009R0256
L 081/3
SLUŽBENI LIST EUROPSKE UNIJE
23.03.2009.
UREDBA KOMISIJE (EZ) br. 256/2009
od 23. ožujka 2009.
o izmjeni priloga II. i III. Uredbi (EZ) br. 396/2005 Europskog parlamenta i Vijeća o maksimalnim razinama ostataka za azoxystrobin i fludioxonil u ili na određenim proizvodima
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 396/2005 Europskog parlamenta i Vijeća od 23. veljače 2005. o maksimalnim razinama ostataka pesticida u ili na hrani i hrani za životinje biljnog i životinjskog podrijetla i izmjeni Direktive Vijeća 91/414/EEZ (1), a posebno njezin članak 14. stavak 1. točku (a),
budući da:
(1)
Maksimalne razine ostataka za azoxystrobin i fludioxonil utvrđene su u prilozima II. i III. Uredbi (EZ) br. 396/2005. U vezi s azoxystrobinom, s obzirom na novo odobrenje prema Direktivi Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (2) za primjenu tog sredstva za zaštitu bilja na bijeloj repi, podnesen je zahtjev za promjenu sadašnje maksimalne razine ostataka prema članku 6. stavku 1. te Uredbe. U vezi s fludioxonilom jedan podnositelj zahtjeva iz treće zemlje (Sjedinjenih Država) podnio je zahtjev za uvoznu toleranciju maksimalne razine ostataka prema članku 6. stavcima 2. i 4. Uredbe (EZ) br. 396/2005, u kojem odobrena primjena sredstva za zaštitu bilja dovodi do ostataka koji prelaze maksimalne razine ostataka za narove (šipak) utvrđene u Prilogu III. toj Uredbi.
(2)
Oba zahtjeva procijenjena su u skladu s člankom 8. te Uredbe, a Portugal i Danska dostavili su Komisiji izvješća o procjeni.
(3)
Europska agencija za sigurnost hrane, dalje u tekstu „Agencija”, procijenila je sigurnost predloženih maksimalnih razina ostataka, uzimajući u obzir podatke u zahtjevima i izvješćima o procjeni, te je dala obrazložena mišljenja. Ta je mišljenja (u skladu s člankom 10. Uredbe) dostavila Komisiji i državama članicama te ih objavila za javnost (3).
(4)
Agencija je u obrazloženim mišljenjima došla do zaključka da su ispunjeni svi zahtjevi s obzirom na podatke i da su prihvatljive dvije promjene maksimalnih razina ostataka zatražene od podnositelja zahtjeva u vezi sa sigurnošću potrošača na temelju procjene izloženosti potrošača za 27 specifičnih skupina potrošača. Uzela je u obzir najnovije podatke o toksikološkim svojstvima tvari. Ni kod cjeloživotne izloženosti objema tvarima konzumacijom svih prehrambenih proizvoda koji bi mogli sadržavati te dvije tvari, niti kod kratkotrajne izloženosti prekomjernim unosom bijele repe ili narova, nije dokazana opasnost da bi se mogao prekoračiti prihvatljiv dnevni unos (ADI) ili akutna referentna doza (ARfD).
(5)
Na temelju obrazloženog mišljenja Agencije i uzimajući u obzir čimbenike mjerodavne za pitanje koje se razmatra, zatražene promjene maksimalnih razina ostataka ispunjavaju zahtjeve članka 14. stavka 2. Uredbe (EZ) br. 396/2005.
(6)
Uredbu (EZ) br. 396/2005 treba stoga na odgovarajući način izmijeniti.
(7)
Mjere predviđene ovom Uredbom u skladu su s mišljenjem Stalnoga odbora za prehrambeni lanac i zdravlje životinja, a ne protive im se ni Europski parlament niti Vijeće,
DONIJELA JE OVU UREDBU:
Članak 1.
Prilozi II. i III. Uredbi (EZ) br. 396/2005 izmjenjuju se sukladno Prilogu ovoj Uredbi.
Članak 2.
Uredba stupa na snagu dan nakon objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. ožujka 2009.

Labels: 1
17
20
0
3
6